ສະພາຕໍ່າ ຈະລົງ ຄະແນນສຽງ ຊ່ອຍເຫຼືອ ຜູ້ປະສົບໄພ ແຊນດີ
ສະພາຕໍ່າຊຸດໃໝ່ ຂອງສະຫະລັດ ລົງຄະແນນສຽງໃນວັນສຸກມື້ນີ້ ເພື່ອໃຫ້ການຊ່ອຍເຫຼືອ ແກ່ຜູ້ປະສົບໄພລົມພາຍຸແຊນດີ.
ສະພາຕໍ່າຊຸດໃໝ່ຂອງສະຫະລັດ ມີກຳນົດທີ່ຈະພິຈາລະນາບັນ ຫາທຳອິດ ໃນການປະຕິບັດໜ້າທີ່ ໃນວັນສຸກມື້ນີ້ ຄືການລົງຄະ ແນນສຽງ ກ່ຽວກັບການຊ່ອຍເຫຼືອປະກັນໄພນໍ້າຖ້ວມ ມູນຄ່າ 9 ພັນລ້ານໂດລາ ສຳລັບພວກເຄາະຮ້າຍ ຈາກລົມພາຍຸ Sandy ຊຶ່ງເປັນລົມພາຍຸຂະໜາດແຮງທີ່ໄດ້ສ້າງຄວາມເສຍຫາຍໃຫ້ແກ່ ເຂດແຄມຝັ່ງທະເລກໍ້າຕາເວັນອອກຂອງສະຫະລັດ ພວກຜູ້ນຳໃນສະພາຕໍ່າສະຫະລັດ ໄດ້ຕ່າວປີ້ນທິດທາງແລະມີ ໝາຍກຳນົດທີ່ຈະລົງຄະແນນສຽງເທື່ອທຳອິດຂອງຈຳນວນທັງ ໝົດສອງຄັ້ງໃນວັນສຸກມື້ນີ້ຫຼັງຈາກໄດ້ຮັບການຕຳໜິຕິຕຽນຢ່າງ ແຮງຈາກບັນດາສະມາຊິກລັດຖະສະພາ ຂອງບັນດາລັດທີ່ໄດ້ ຮັບຜົນກະທົບ ຈາກລົມພາຍຸ ທີ່ໄດ້ສິ້ນສຸດສະໄໝ ປະຊຸມຂອງ ສະພາຊຸດກ່ອນໂດຍບໍ່ໄດ້ມີການລົງຄະແນນສຽງເພື່ອໃຫ້ຄວາມ ຊ່ອຍເຫຼືອໃດໆ ສະພາສູງສະຫະລັດໄດ້ໃຫ້ການອະນຸມັດໄປແລ້ວຕໍ່ໂຄງການໃຫ້ຄວາມຊ່ອຍເຫຼືອໃນມູນຄ່າ 60 ພັນລ້ານໂດລາ ລົມພາຍຸຂະໜາດແຮງໄດ້ພັດເຂົ້າຖະຫຼົ່ມບໍລິເວນແຄມຝັ່ງທະເລກໍ້າຕາເວັນອອກຂອງສະ ຫະລັດໃນເດືອນຕຸລາປີກາຍໂດຍໄດ້ທຳລາຍເຮືອນຊານຈຳນວນຫຼາຍໆພັນຫຼັງແລະສ້າງ ຄວາມເສຍຫາຍຫຼາຍພັນລ້ານໂດລາ ພາຍຸດັ່ງກ່າວເຮັດໃຫ້ມີຜູ້ເສຍຊີວິດຢ່າງໜ້ອຍ 125 ຄົນຢູ່ໃນສະຫະລັດ ສະພາຕໍ່າສະຫະລັດ ມີກຳນົດທີ່ຈະລົງຄະແນນສຽງຄັ້ງທີ 2 ໃນວັນທີ 15 ມັງກອນເພື່ອໃຫ້ ຄວາມຊ່ອຍເຫຼືອເພີ້ມຕື່ມ 51 ພັນລ້ານໂດລາແກ່ຜູ້ປະສົບໄພລົມພາຍຸ ໃນໄລຍະສອງສາມອາທິດຕໍ່ໜ້ານີ້ລັດຖະສະພາຊຸດໃໝ່ຂອງສະຫະລັດຊຶ່ງໄດ້ສາບານໂຕ ເຂົ້າຮັບໜ້າທີ່ໃນວັນພະຫັດວານນີ້ ຍັງຈະປະເຊີນໜ້າກັບບັນຫາຂັດແຍ້ງເກົ່າ ກ່ຽວກັບ ເລື່ອງໜີ້ສິນທີ່ກຳລັງເພີ້ມທະວີຂຶ້ນຂອງປະເທດຊາດ ຂໍ້ສະເໜີເລື່ອງຄົນເຂົ້າເມືອງ ແລະ ການອະພິປາຍກ່ຽວກັບການຄວບຄຸມອາວຸດ ທີ່ເປັນບັນຫາຖົກຖຽງໂຕ້ແຍ້ງ